open-index/open-wikipedia-markdown huggingface dataset:
সিলেট আন্তর্জাতিক ক্রিকেট স্টেডিয়াম

**সিলেট আন্তর্জাতিক ক্রিকেট স্টেডিয়াম** সিলেটের একটি বহুমুখী স্টেডিয়াম। সবুজ পাহাড়-টিলা আর নয়নাভিরাম চা বাগানের মনোরম পরিবেশ বেষ্টিত এই স্টেডিয়ামটি সিলেট আন্তর্জাতিক বিমানবন্দর থেকে স্বল্প দূরত্বে অবস্থিত।

## ইতিহাস
স্টেডিয়ামটি ২০০৭ সালে নির্মিত হয়। এটি বর্তমানে ক্রিকেটের জন্য বেশীরভাগ সময় ব্যবহৃত হয়, সেইসাথে ফুটবল খেলাও অনুষ্ঠিত হয়। ৬১৫ ফুঠ দৈর্ঘ্য ৪৮৫ ফুট প্রস্থ নিয়ে এই ক্রিকেট মাঠটি দেশের অন্যতম বড় একটি মাঠ। ২০১৪ সালে টি-টুয়েন্টি বিশ্বকাপের মাঠ হিসেবে এই স্টেডিয়ামকেও নির্বাচন করে বিসিবি।

এই মাঠে ইংল্যান্ড লায়ন্সের সঙ্গে বাংলাদেশ এ দল এবং ইংল্যান্ড অনূর্ধ্ব-১৯ দলের সঙ্গে বাংলাদেশ অনূর্ধ্ব-১৯ দলের ম্যাচ হয়েছে। এছাড়াও নারী ক্রিকেট টুর্নামেন্ট, জাতীয় লিগের খেলাও হয়েছে বিভাগীয় ক্রিকেট স্টেডিয়ামে। বর্তমানে ক্রিকেটের সব ধরনের প্রতিযোগিতামূলক ম্যাচ (বাংলাদেশ ক্রিকেট টীমের যেকোনো ম্যাচ, বাংলাদেশ প্রিমিয়ার লিগ, জাতীয় ক্রিকেট লিগ সহ অন্যান্য) এই স্টেডিয়ামে অনুষ্ঠিত হয়।

## চিত্রশালা

চিত্র:সিলেট আন্তর্জাতিক ক্রিকেট স্টেডিয়ামের গ্যালারি.jpg|স্টেডিয়ামের গ্যালারি
চিত্র:Sylhet International Cricket Stadium (22).jpg|গ্র্যান্ড স্ট্যান্ড
চিত্র:সিলেট আন্তর্জাতিক ক্রিকেট স্টেডিয়াম এর ভি আই পি গ্যালারির অপরূপ সৌন্দর্য্য.jpg
চিত্র:Spectator at Sylhet International Stadium on March 2023.webm
চিত্র:Sylhet international cricket stadium captured by Jahangir.jpg|SICS


## তথ্যসূত্র

## বহিঃসংযোগ

বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের স্থাপত্য
বিষয়শ্রেণী:সিলেট
বিষয়শ্রেণী:বাংলাদেশের স্টেডিয়াম
বিষয়শ্রেণী:২০০৭-এ প্রতিষ্ঠিত
বিষয়শ্রেণী:সিলেটের ভবন ও স্থাপনা
বিষয়শ্রেণী:সিলেটের খেলাধুলা
বিষয়শ্রেণী:সিলেটের ক্রীড়া অনুষ্ঠানস্থল
বিষয়শ্রেণী:বাংলাদেশে টেস্ট ক্রিকেট মাঠ
২০১২ ওএফসি নেশন্স কাপ

**২০১২ ওএফসি নেশন্স কাপ** () ওশেনিয়া ফুটবল কনফেডারেশন কর্তৃক আয়োজিত ওএফসি নেশন্স কাপ ফুটবল প্রতিযোগিতার নবম আসর। ওশেনিয়া অঞ্চলে অবস্থিত প্রশান্ত মহাসাগরীয় সলোমন দ্বীপপুঞ্জে প্রতিযোগিতাটি অনুষ্ঠিত হয়। এতে ফরাসি পলিনেশিয়ার অন্তর্ভুক্ত ও দক্ষিণ প্রশান্ত মহাসাগরীয় দ্বীপপুঞ্জ তাহিতির জাতীয় পর্যায়ে প্রতিনিধিত্বকারী ও তাহিতি ফুটবল ফেডারেশন কর্তৃক পরিচালিত তাহিতি জাতীয় ফুটবল দলটি জয়লাভ করে, যা তাদের এ প্রতিয়োগিতায় প্রথম শিরোপা অর্জন। লসন তামা স্টেডিয়ামে অনুষ্ঠিত চূড়ান্ত খেলায় নিউ ক্যালিডোনিয়া দলকে চং হিউ'র বিজয়সূচক গোলে ১-০ ব্যবধানে পরাজিত করে ও চ্যাম্পিয়ন হয়েছিল। এ জয়ের ফলে অস্ট্রেলিয়া (বর্তমানে ওএফসিতে নেই) ও নিউজিল্যান্ডের পর একমাত্র দলরূপে ওএফসি নেশন্স কাপ জয়ী হয়েছিলেন। পাশাপাশি দলটি ওএফসি অঞ্চল থেকে ২০১৩ সালে ব্রাজিলে অনুষ্ঠিতব্য ফিফা কনফেডারেশন্স কাপে প্রতিনিধিত্ব করেছিল।

এছাড়াও, সেমি-ফাইনালে অংশগ্রহণকারী চারটি দল ২০১৪ সালে অনুষ্ঠিত বিশ্বকাপ ফুটবলের যোগ্যতা নির্ধারণী খেলার তৃতীয় রাউন্ডে উত্তীর্ণ হয়েছিল। আন্তঃফেডারেশনের প্লে-অফ খেলায় সরাসরি অংশগ্রহণ করেছিল।

## স্বাগতিক দেশ
৩০ জুলাই, ২০১১ তারিখে ব্রাজিলের রিউ দি জানেইরু'র মারিনা দা গ্লোরিয়ায় বিশ্বকাপ ফুটবলের প্রাথমিক পর্বের ড্র অনুষ্ঠিত হয়। ফিজিকে ২০১২ সালের ৩-১২ জুনের মধ্যে ওএফসি নেশন্স কাপের স্বাগতিক দেশের মর্যাদাসহ খেলা পরিচালনার দায়িত্ব দেয়া হয়। কিন্তু ওএফসি সাধারণ সম্পাদক তাই নিকোলাস এবং ফিজি কর্তৃপক্ষের মাঝে আইনগত জটিলতার সৃষ্টি হয়। কেননা, জানুয়ারি, ২০১২ সালে ওএফসি'র পুরুষ ও মহিলাদের প্রাক-অলিম্পিক ফুটবল প্রতিযোগিতার যোগ্যতা নির্ধারণী প্রতিযোগিতা হবার কথা ছিল।

অতঃপর ২৮ মার্চ, ২০১২ তারিখে ফিজির কাছ স্বাগতিকের মর্যাদা কেড়ে নিয়ে সলোমন দ্বীপপুঞ্জকে দেয়া হয়। সেখানকার হোনিয়ারার লসন তামা স্টেডিয়ামে সকল খেলা আয়োজনের সিদ্ধান্ত নেয়া হয়।

## অংশগ্রহণকারী দেশসমূহ

## গ্রুপ পর্ব

যদি দলগুলোর পয়েন্ট সমান হয়, তাহলে দলের উত্তরণ ঘটবে:
# গোল পার্থক্য
# সর্বাধিকসংখ্যক গোল

### গ্রুপ এ



----


----



### গ্রুপ বি



----


----



## নক-আউট পর্ব

## বিজয়ী

## তথ্যসূত্র

## বহিঃসংযোগ
* Results and schedule (FIFA.com version) 
* Results and schedule (oceaniafootball.com version)

বিষয়শ্রেণী:ওএফসি নেশন্স কাপের আসর
বিষয়শ্রেণী:২০১২ ওএফসি নেশন্স কাপ
বিষয়শ্রেণী:২০১১–১২-এ ওএফসি ফুটবল
হাবানেরা (একক সঙ্গীত)

জর্জ বাইজেটের কারমেন অপেরাতে, হাবানেরা নামে একটি বিখ্যাত অপেরার গীত রয়েছে। এই অপেরার গীতে কখনও কখনও "L'amour est un oiseau rebelle" ("ভালবাসা একটি বিদ্রোহী পাখি") হিসেবে উল্লিখিত করা হয়।

এই অপেরা গীতের স্বরলিপি **হাবানেরা** "এল আররেলিতো" থেকে অভিযোজিত ছিল, যা মূলত স্প্যানিশ সুরকার সেবাস্টিয়ান ইরাদিয়ের দ্বারা রচিত হয়েছে। বাইজেট এটিকে একটি পল্লীগীতি বলে মনে করেছিলেন; যখন অন্যরা তাকে বলেছে যে, তিনি কিছু ব্যবহার করেছে যা একটি সুরকার রচিত করেছে এবং তিনি দশ বছর আগে মারা গিয়েছে। পরে তিনি এর উৎসের স্বীকৃতিপ্রদান জন্য কারমেনের সঙ্গীত স্বরলিপিতে একটি টীকা যোগ করেন।

অপেরার গীতের বইটি লেখেছেন হেনরি মেইহাক এবং লুদ্ভিক হালেভি।

thumb|400px|হাবানেরা প্রারম্ভ থিম

## প্রকৃত পাঠ্যাংশ
সম্পূর্ণ গান গায়কদল দ্বারা গাওয়া হয়

## আরও দেখুন
* হাবানেরা জন্য হাবানেরার ইতিহাস আলোচনা।

## তথ্যসূত্র

## বহিঃসংযোগ
* Text and translation at Aria-Database.com. The translation is a metrical one that tries to preserve the rhythm and meter of the original over nuance of meaning. For instance, the phrase *prends garde à toi!* is translated there as *keep guard of yourself*, whereas a more direct translation might be simply *watch out!*.
* Carmen Monarcha & Andre Rieu - Habanera 2010 on youtube.
* 
* 
* 

বিষয়শ্রেণী:জর্জ বাইজেটের একক সঙ্গীত
বিষয়শ্রেণী:অপেরা সংগ্রহ
নাগার্জুন

**নাগার্জুন** (আনুমানিক ১৫০-২৫০ খ্রি:) গৌতম বু্দ্ধের পরবর্তী সর্বাধিক প্রভাবশালী বৌদ্ধ দার্শনিকদের অন্যতম। তার শিষ্য আর্যদেবের সাথে তাকে 'মহাযান' বৌদ্ধধর্মের 'মাধ্যমিক' শাখার প্রতিষ্ঠাতা হিসেবে কৃতিত্ব দেয়া হয়। তাকে 'প্রজ্ঞা পারমিতা সুত্র' সম্পর্কিত দর্শনের উন্নয়নের কৃতিত্ব দেয়া হয় এবং কোন কোন মতানুসারে এই সম্পর্কিত পুঁথিগুলো নাগ (সাপ/ড্রাগন)দের থেকে উদ্ধার করে, বিশ্বে প্রকাশ করেছেন। ধারণা করা হয় তিনি চিকিৎসা রসায়ন শাস্ত্রের উপর কয়েকটি রচনা করেছেন এবং নালন্দা বিশ্ববিদ্যালয়-এর প্রধান হিসেবে দায়িত্ব পালন করেছেন।

## ইতিহাস
নাগার্জুনের জীবন সম্পর্কে খুব কমই জানা যায়, কারণ তার ব্যাপারে বর্তমানে যা কিছু পাওয়া গেছে তা নাগার্জুনের মৃত্যুর শত শত বছর পর চীনা এবং তিব্বতী ভাষায় লিখিত। কিছু সূত্র মতে, নাগার্জুন দক্ষিণ ভারতীয়। কিছু পন্ডিতের মতে, নাগার্জুন সাতবাহন রাজবংশের এক রাজার উপদেষ্টা ছিলেন। অমরাবতীতে প্রাপ্ত প্রত্নতাত্ত্বিক নিদর্শন হতে ধারণা করা হয়, এই তথ্য সত্য হলে সেই রাজা ছিলেন Yajna Sri Satakarni http://en.wikipedia.org/wiki/Yajna_Sri_Satakarni যিনি ১৬৭ খ্রি: হতে ১৯৬ খ্রি: পর্যন্ত রাজত্ব করেন। এই তথ্য হতে নাগার্জুনের জীবনকে ১৫০ খ্রি: হতে ২৫০ খ্রি: এর মধ্যে ফেলা যায়।

চতুর্থ/পঞ্চম শতাব্দীতে কুমারজীব অনুদিত জীবনী অনুসারে নাগার্জুনের জন্ম ব্রাহ্মণ পরিবারে। নাগার্জুন পরবর্তিতে বৌদ্ধ ধর্মে দিক্ষিত হন।

কিছু সূত্র মতে নাগার্জুন তার জীবনের শেষ দিকে শ্রীপর্বতের পাহাড়ে বসবাস করতেন, যার নিকটবর্তি শহর পরবর্তিতে নাগার্জুনকোন্ডা (নাগার্জুনের পাহাড়) নামে পরিচিত হয়। নাগার্জুনকোন্ডা বর্তমান ভারতের অন্ধ্র প্রদেশের নালগোন্ডা/গুন্টুর জেলার কাছাকাছি অবস্থিত।

অন্য তথ্যে চর্যাপদ কবি শবরপা হলো নাগার্জুনের শিষ্য । তাহলে , নাগার্জুনের কাল ১৫০ -২৫০ খ্রিস্টাব্দে তা বিভ্রান্তিকর কি ? তেমনি নালন্দা তখন প্রতিষ্ঠিত হয়েছিলো কি  ? এ সব প্রশ্ন গুলোর সঠিক উত্তর জানা , ইতিহাসের সঠিকত্বের জন্য জরুরী ।

## রচনা

বেশ কিছু গুরুত্বপূর্ণ রচনার কৃতিত্ব নাগার্জুনকে দেয়া হয়, যদিও ধারণা করা হয় যে, কিছু রচনা তার নামে চালানো হয়েছে।

### তথ্যসূত্র

বিষয়শ্রেণী:বৌদ্ধধর্ম
বিষয়শ্রেণী:ভারতীয় পুরুষ লেখক
বিষয়শ্রেণী:১৫০-এ জন্ম
বিষয়শ্রেণী:২৫০-এ মৃত্যু
বিষয়শ্রেণী:গুণ্টুর জেলার ব্যক্তি
বিষয়শ্রেণী:মহাসিদ্ধ
বিষয়শ্রেণী:তেলুগু ব্যক্তি
বিষয়শ্রেণী:বোধিসত্ত্ব
বিষয়শ্রেণী:অন্ধ্রপ্রদেশের লেখক
বিষয়শ্রেণী:৩য় শতাব্দীর ভারতীয় লেখক
বিষয়শ্রেণী:হিন্দু থেকে বৌদ্ধধর্মে ধর্মান্তরিত
বিষয়শ্রেণী:৩য় শতাব্দীর বৌদ্ধ ভিক্ষু
বিষয়শ্রেণী:৩য় শতাব্দীর ভারতীয় দার্শনিক
বিষয়শ্রেণী:২য় শতাব্দীর ভারতীয় দার্শনিক
ভেষজ ঔষধবিজ্ঞান

**ভেষজ ঔষধবিজ্ঞান.** **জীবজ ঔষধবিজ্ঞান** বা **ফার্মাকোগনসি** বলতে ভেষজ (ও প্রাণীজ) উৎস হতে চিকিৎসাগত গুনাগুণসম্পন্ন দ্রব্যাদির আহরণ, বিশোধন, প্রক্রিয়াজাতকরণ ও বাজারজাতকরণ এবং এসব উৎস সম্পর্কে গবেষণার ক্ষেত্রকে বোঝায়। এর ইংরেজি পরিভাষা হল "ফার্মাকগ্‌নসি"; শব্দটি দুইটি প্রাচীন গ্রিক শব্দ "Pharmakon" ও "Gnosis" থেকে এসেছে। জার্মান চিকিৎসাবিজ্ঞানের ছাত্র সি. এ. সাইডলার (C. A. Seydler) ১৮১৫ সালে সর্বপ্রথম শব্দটি ব্যবহার করেন। "Pharmakon" অর্থ "ঔষধ" (Drug) এবং "Gnosis" অর্থ "জ্ঞান", অর্থাৎ "ফার্মাকগনসি" বলতে বোঝায় ঔষধ বিষয়ক সকল জ্ঞান। ভেষজ ঔষধবিজ্ঞান  আধুনিক ঔষধ প্রস্তুতি ও ব্যবহার বিজ্ঞান শিক্ষার একটি গুরুত্বপূর্ণ অঙ্গ।

বিংশ শতাব্দীর শুরুর দিকে এই শাস্ত্র বিস্তারলাভ শুরু করে। ভেষজ রসায়ন হিসেবেও একে বলা যায়; তখনকার ঔষধি গাছের উপর বিশেষ জ্ঞানের ক্ষেত্র যেটিতে স্থান পায় গাছটিকে শনাক্তকরণ এবং তার থেকে আহরিত ঔষধি উপাদানকে মিহিগুঁড়া (পাউডার) অবস্থায় সংরক্ষণের কৌশল। এখন পর্যন্ত এর প্রয়োগ অত্যন্ত সফল এবং উচ্চপ্রযুক্তির ছোঁয়ায় সম্প্রসারমান। ভেষজ ঔষধবিজ্ঞানের প্রধান শাখাগুলি নিম্নরূপ:

#চিকিৎসামূলক নৃ-উদ্ভিদবিজ্ঞান (Medical Ethnobotany): চিকিৎসাক্ষেত্রে ঐতিহ্যগতভাবে প্রচলিত গাছপালার ব্যবহার
#নৃ-ঔষধবিজ্ঞান (Ethnopharmacology): ঐতিহ্যগতভাবে প্রচলিত গাছপালার ফার্মাকোলজি শিক্ষা
#উদ্ভিজ্জ চিকিৎসা (Phytotherapy): গাছপালা থেকে পাওয়া নির্যাসের চিকিৎসামূলক ব্যবহার
#উদ্ভিজ্জ রসায়ন (Phytochemistry): বৃক্ষরাজি হতে প্রাপ্ত রাসায়নিকের উপর আলোচনা (নামকরণ, সনাক্তকরণ, বাছাইকরণ, নতুন সম্ভাব্য ঔষধি রাসায়নিকবিশিষ্ট গাছ তল্লাশিকরণ)

#প্রাণিজ ভেষজ ঔষধবিজ্ঞান 
(Zoopharmacognosy): যে প্রক্রিয়ায় রোগগ্রস্থ জীবেরা নিজ রোগের নিরাময়কারি গাছ বেছে নেয় অথবা তার সাহায্যে রোগের প্রতিরোধ করে

#সামুদ্রিক ভেষজ ঔষধবিজ্ঞান (Marine pharmacognosy): সামুদ্রিক অণুজীব হতে প্রাপ্ত রাসায়নিকের ব্যবহার।

## তথ্যসূত্র

বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:রসায়ন
বিষয়শ্রেণী:ভেষজ ঔষধবিজ্ঞান
বিষয়শ্রেণী:ঔষধবিজ্ঞান
বিষয়শ্রেণী:লুপ্তপ্রায় প্রজাতি
এশীয়-প্রশান্ত মহাসাগরীয় গণিত অলিম্পিয়াড

**এশিয়া প্যাসিফিক গণিত অলিম্পিয়াড** (ইংরেজি: The Asian Pacific Math Olympiad সংক্ষেপে: APMO) এশিয়া প্যাসিফিক অঞ্চলে অনুষ্ঠিত একটি গণিত প্রতিযোগিতা। এ প্রতিযোগিতা শুরু হয় ১৯৮৯ সালে। এশিয়ার বাইরে যুক্তরাষ্ট্র এতে অংশ নেয়। প্রতিবছর মার্চের দ্বিতীয় সোমবার দুপুরে দক্ষিণ ও উত্তর আমেরিকা, মঙ্গলবার সকালে ওয়ের্স্টান প্যাসিফিক এবং এশিয়া অঞ্চলে সদস্যদেশগুলোতে এপিএমও অনুষ্ঠিত হয়। নির্দিস্ট সময়ে প্রতিযোগিতা শেষে অংশগ্রহণকারীদের সমাধান কেন্দ্রীয় ভাবে মূল্যায়ন করা হয়।

## এপিএমও'র লক্ষ
* প্যাসিফিকি-রিম অঞ্চলের বিদ্যালয় পর্যায়ের শিক্ষার্থীদের গাণিতিক প্রতিযোগিতার মাধ্যমে উদ্দীপ্ত করা
* প্যাসিফিক-রিম অঞ্চলের শিক্ষার্থী এবং শিক্ষকদের মধ্যে আন্তর্জাতিক বন্ধুত্বপূর্ণ সম্পর্ক এবং সহযোগিতা বাড়ানো
* প্যাসিফিক অঞ্চলের একই সমস্যার মাধ্যমে শিক্ষার্থীদের মধ্যে
* অলিম্পিয়াডের মতো আয়োজনকে সমর্থন দেয়ার পাশাপাশি প্যাসিফিক-রিম দেশগুলোর মধ্যে ছড়িয়ে দেয়া

## নম্বর ও ফরম্যাট
এপিএমও'র প্রতিযোগিরা চার ঘণ্টার এ প্রতিযোগিতায় অংশ নেন এবং পাঁচটি প্রশ্ন সমাধানে অংশ নেন। প্রতিটি সমস্যায় নম্বর ৭ পয়েন্ট। প্রতিযোগিরা তরুন এবং ১ জুলাইয়ে আগে বয়স ২০ বছরের মধ্যে হতে হবে।

## এপিএমও'র সদস্য

## এপিএমও'র পর্যবেক্ষক দেশসমূহ
* হন্ডুরাস
* দক্ষিণ আফ্রিকা
* তুরস্ক
* উরুগুয়ে

## তথ্যসূত্র

## আরো দেখুন
* আন্তর্জাতিক গণিত অলিম্পিয়াড

## বহিঃসংযোগ
* এপিএমএ'র বিগত বছরের প্রশ্ন ও সমাধান

বিষয়শ্রেণী:গণিত প্রতিযোগিতা
ফ্রাঙ্ক ডাকওয়ার্থ

**ফ্রাঙ্ক কার্টার ডাকওয়ার্থ**, এমবিই (; (২৬ ডিসেম্বর ১৯৩৯-২১ জুন ২০২৪)  ইংল্যান্ডের ল্যাঙ্কাশায়ারের লিথাম সেন্ট অ্যানেজ এলাকায় জন্মগ্রহণকারী অবসরপ্রাপ্ত পরিসংখ্যানবিদ। তবে তিনি বৈশ্বিক পরিমণ্ডলে **ফ্রাঙ্ক ডাকওয়ার্থ** নামেই সবিশেষ পরিচিত। বিখ্যাত হয়ে আছেন আরেক ইংরেজ পরিসংখ্যানবিদ টনি লুইসকে নিয়ে যৌথভাবে প্রণীত ডাকওয়ার্থ-লুইস পদ্ধতি প্রবর্তনের মাধ্যমে। এরফলে বৃষ্টি, আলোকস্বল্পতা কিংবা অন্য কোন কারণে একদিনের আন্তর্জাতিক ক্রিকেট অথবা টুয়েন্টি২০ ক্রিকেট খেলায় বিঘ্ন পরিবেশে সময়ের সাথে তাল মিলিয়ে নতুন করে জয়ের লক্ষ্যমাত্রা নির্ধারণের প্রচলিত পদ্ধতিগুলোকে আরো উন্নততর করার মাধ্যমে ফলাফল নির্ধারণ করা সম্ভবপর হয়েছে।

## প্রারম্ভিক জীবন
২৬ ডিসেম্বর, ১৯৩৯ তারিখে ল্যাঙ্কাশায়ারের লিথ্যাম সেন্ট অ্যানেজ এলাকায় ফ্রাঙ্ক ডাকওয়ার্থ জন্মগ্রহণ করেন। তিনি ১৯৬১ সালে পদার্থবিজ্ঞানে স্নাতক সম্মান শ্রেণীতে অধ্যয়ন করেন। এরপর ১৯৬৫ সালে লিভারপুল বিশ্ববিদ্যালয় থেকে ধাতু বিদ্যায় পিএইচডি ডিগ্রী লাভ করেন। অবসরগ্রহণের পূর্বে তিনি ইংল্যান্ডের একটি পারমাণবিক শক্তি উৎপাদনকারী প্রতিষ্ঠানে গণিতজ্ঞ হিসেবে কর্মজীবন অতিবাহিত করেন।

## কর্মজীবন
ফ্রাঙ্ক ডাকওয়ার্থ আন্তর্জাতিক ক্রিকেট কাউন্সিলের পরিসংখ্যানবিষয়ক পরামর্শকের দায়িত্ব পালন করেন। এছাড়াও তিনি রয়্যাল স্ট্যাটিসটিক্যাল সোসাইটি থেকে প্রকাশিত সংবাদভিত্তিক পাক্ষিক আরএসএস নিউজের সম্পাদক। ২০১০ সালের পূর্ব-পর্যন্ত সিগনিফিক্যান্স সাময়িকীর সম্পাদকীয় পরিষদেরও দায়িত্বে ছিলেন। এছাড়া, তিনি ব্যক্তিগত ঝুঁকি ধারণা বিষয়ের মানোন্নয়নের জন্যেও পরিচিত হয়ে আছেন। এ বিষয়টি বর্তমানে 'ডাকওয়ার্থ স্কেল' নামে বৈশ্বিকভাবে পরিচিত।

## ডাকওয়ার্থ-লুইস পদ্ধতি

১৯৮০-এর দশকে ফ্রাঙ্ক ডাকওয়ার্থ হিসাব-নিকাশের জটিল নিয়ম বিষয়ে প্রস্তাবনা করেছিলেন। ১৯৯২ সালের ক্রিকেট বিশ্বকাপ প্রতিযোগিতা শেষে ধারাভাষ্যকার ক্রিস্টোফার মার্টিন-জেনকিন্স অধিকতর ভালোমানের হিসাব-নিকাশ পদ্ধতির বিষয়ে আলোকপাত করেন। টনি লুইস ১৯৯২ সালে ‘ফেয়ার প্লে ইন ফাউল ওয়েদার’ শীর্ষক নিবন্ধটি পড়েন ও তারা একত্রে ডাকওয়ার্থ-লুইস পদ্ধতির উদ্ভাবন ঘটান। পরবর্তীতে, ২০১৪ সালে অস্ট্রেলীয় অধ্যাপক স্টিভেন স্টার্ন এ পদ্ধতিকে আরও সংস্কার করেন। ফলশ্রুতিতে, এর নবনামকরণ ডাকওয়ার্থ-লুইস-স্টার্ন পদ্ধতি রাখা হয়।

ডাকওয়ার্থ-লুইস পদ্ধতির প্রথম প্রয়োগ ঘটে ১৯৯৬-৯৭ মৌসুমে জিম্বাবুয়ে বনাম ইংল্যান্ডের মধ্যকার একদিনের আন্তর্জাতিক ক্রিকেট সিরিজে। ঐ খেলায় জিম্বাবুয়ে ৭ রানে জয়ী (ডি/এল মেথড) হয়। ২০০১ সালে ক্রিকেট খেলার নিয়ন্ত্রণকারী সংস্থা হিসেবে আন্তর্জাতিক ক্রিকেট কাউন্সিল (আইসিসি) এ পদ্ধতিটিকে আনুষ্ঠানিকভাবে গ্রহণ করে। প্রধান মানদণ্ড হিসেবে বৃষ্টিবিঘ্নতাজনিত কারণে ও একদিনের আন্তর্জাতিক ক্রিকেট খেলায় ফলাফলের লক্ষ্যমাত্রা ধার্য্যকরণের হিসাব-নিকাশে এ পদ্ধতির গুরুত্বকে বিশেষভাবে বিবেচনায় আনে আইসিসি।

## সম্মাননা
২০০৪ সালে তিনি রয়্যাল স্ট্যাটিসটিক্যাল সোসাইটি স্কুলে 'লাইজ এন্ড স্ট্যাটিসটিক্স' শিরোনামে নিবন্ধ পাঠ করেন। ফ্রাঙ্ক ডাকওয়ার্থ ২০১০ সালে রাণীর জন্মদিনের সম্মানে মেম্বার অব দি অর্ডার অব দ্য ব্রিটিশ এম্পায়ার (এমবিই) মনোনীত হন।

## তথ্যসূত্র

## আরও দেখুন
* টনি লুইস
* ডাকওয়ার্থ-লুইস পদ্ধতি

বিষয়শ্রেণী:১৯৩৯-এ জন্ম
বিষয়শ্রেণী:ক্রিকেটের নিয়ম-কানুন প্রবর্তনকারী
বিষয়শ্রেণী:ইংরেজ পরিসংখ্যানবিদ
বিষয়শ্রেণী:সীমিত ওভারের ক্রিকেট
বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:২০২৪-এ মৃত্যু
ঘুমপাড়ানি গান

[upright|thumb|[উইলিয়াম-অ্যাডলফ বাগিরো কর্তৃক অঙ্কিত ঘুমপাড়ানি গানের চিত্রকর্ম]]
**ঘুমপাড়ানি গান** এক ধরনের সঙ্গীত যা শিশুদেরকে দ্রুত ঘুমপাড়ানোর উদ্দেশ্যে গেয়ে শোনানো হয়। দুনিয়ার সব মায়েরাই শিশুদের ঘুমপাড়ানি গান শুনিয়ে থাকেন। ভাষা ভিন্ন হলেও এসব গানের মধ্যে অনেক মিল রয়েছে।
সুপ্রাচীনকাল থেকে বিশ্বের সকল দেশের সংস্কৃতিতেই ঘুমপাড়ানি গানের দেখা পাওয়া যায়।

## ইতিহাস
গবেষকদের মতে, বিশ্বের প্রথম ঘুমপাড়ানি গানটি লেখা হয়েছিল অন্তত চার হাজার বছর আগে। প্রাচীন ব্যাবিলনের (বর্তমান ইরাক অঞ্চল) অজ্ঞাত এক গীতিকার চার হাজার বছর আগে এ ধরনের গান রচনা করেছিলেন। লন্ডনে অবস্থিত ব্রিটিশ মিউজিয়ামে প্রাচীনতম ওই ঘুমপাড়ানি গান লেখার প্রাচীন ফলকটি সংরক্ষিত আছে। সেখানকার বিশেষজ্ঞ রিচার্ড ডামব্রিল বলেন, প্রাচীন ঘুমপাড়ানি গানে ভীতিকর বিষয়বস্তুর প্রাধান্য ছিল। এসব গানে শিশুকে বলা হতো, সে অনেক শোরগোল করেছে, তাই ভয়ঙ্কর দৈত্য জেগে উঠেছে।

## গুণাগুন
ঘুমপাড়ানি গানের স্বাস্থ্যহিতকারী গুণ রয়েছে। আর স্বাস্থ্যবিজ্ঞানীরা আবার মা-মাসিদের ঘুমপাড়ানি গান গেয়ে বাচ্চাদের ঘুম পাড়ানোর চেষ্টার পক্ষে যুক্তি খুঁজে পেয়েছেন।

## বৈশ্বিক পরিমণ্ডলে
* বাংলাদেশ = ঘুমপাড়ানি মাসিপিসি মোদের বাড়ি এসো কিংবা খোকা ঘুমালো পাড়া জুড়ালো প্রভৃতি গান।
* ভারত = ঘুমপাড়ানি গানে ‘চাঁদ মামাকে’ ডাকা হয়।
* কেনিয়া = হায়েনার ভয় দেখিয়ে ঘুম পাড়ানো হয় শিশুদের।
* যুক্তরাজ্য = দোলনায় রেখে বিশেষ গানের তালে তালে শিশুদের ঘুম পাড়ান মায়েরা। জনপ্রিয় ঘুমপাড়ানি গানে শিশুকে ভয় দেখানো হয়, গাছের শাখা থেকে তার দোলনাটি পড়ে যাবে বলে।
* ইরাক = ঘুমপাড়ানি গানে রয়েছে মরুভূমির বিষণ্ন সুর। হারানো স্বজনদের স্মরণে সেই গান গাওয়া হয়।
* সুইডেন = প্রচলিত ঘুমপাড়ানি গান শিশুদের ভাষা শেখার ক্ষেত্রে সহায়ক হয়।

## গ্যালারি

File:François Riss Lullaby.jpg
File:Songs of Innocence and of Experience, copy AA, 1826 (The Fitzwilliam Museum) object 16 A CRADLE SONG.jpg
File:Songs of Innocence and of Experience, copy AA, 1826 (The Fitzwilliam Museum) object 17 A CRADLE SONG.jpg


## তথ্যসূত্র

## বহিঃসংযোগ

* 
* Lullabies of Europe , elanguages.org
* LucyTuned microtuned Instrumental lullabies, lullabies.co.uk

বিষয়শ্রেণী:ধারা অনুযায়ী সঙ্গীত
বিষয়শ্রেণী:লাল্যাবি
বুনসেন বার্নার

**বুনসেন বার্নার** () গবেষণাগারে ব্যবহারের উদ্দেশ্যে রক্ষিত একখণ্ড সাধারণ উপকরণ। মূলতঃ রসায়ন বিষয়ে ব্যবহারের উদ্দেশ্যে ব্যবহৃত রাসায়নিক উপাদানের দহনক্রিয়া সংঘটন, জীবাণু ধ্বংস সাধনের লক্ষ্যে যথোপযুক্ত উত্তাপের জন্যে বুনসেন বার্নার বা জ্বলন্ত স্টোভজাতীয় যন্ত্রের প্রয়োজন পড়ে। আগুনের সাহায্যে প্রজ্জ্বলিত গ্যাসে যন্ত্রটি কাজ করে। যন্ত্রটি বিভিন্ন ধরনের শিখার জন্ম দেয় এবং প্রত্যেকটি শিখাই স্বতন্ত্র রঙের হয়ে থাকে। এটি প্রচণ্ড উত্তাপের পরিবেশ সৃষ্টি করে। এর তাপ প্রদানের সক্ষমতা ১৩০০° সে. থেকে ১৬০০° সে. এর মধ্যে হয়ে থাকে। প্রাকৃতিক গ্যাস বিশেষ করে মিথেন কিংবা প্রোপেন, বিউটেন অথবা উভয়ের সংমিশ্রণে গঠিত এলপিজি বা তরলীকৃত পেট্রোলিয়াম গ্যাস এ যন্ত্রের প্রধান উপকরণ।

## ইতিহাস
রবার্ট ভিলহেল্ম বুনসেন নামীয় জার্মান রসায়নবিদের নামানুসারে যন্ত্রটির নামকরণ করা হয়েছে। তিনি যন্ত্রটির আবিষ্কারক নন, কিন্তু যন্ত্রের মানোন্নয়ন ঘটিয়েছেন মাত্র। ১৮৫২ সালে হাইডেলবার্গ বিশ্ববিদ্যালয় কর্তৃপক্ষ রবার্ট বুনসেনকে নতুন একটি গবেষণাগার স্থাপনের উদ্দেশ্যে নিয়োগ করেন। ১৮৫৪ সালের শেষদিকে ভবনের নির্মাণ কাজ চলা অবস্থায় বিশ্ববিদ্যালয়ের যন্ত্রপ্রকৌশলী পিটার দেসাগাকে নিয়ে যন্ত্রের মানোন্নয়নে আত্মনিয়োগ করেন। ১৮৫৫ সালে তিনি ও দেসাগা গ্যাস-বাতাসের সংমিশ্রণে আগুন জ্বালানোর ধারণা গ্রহণ করে এটিকে জনপ্রিয় করে তোলেন। গবেষণাগারটি ১৮৫৫ সালের শুরুতে উদ্বোধন করা হয় এবং দেসাগা বুনসেনের ছাত্রদের ব্যবহারের জন্যে পঞ্চাশটি যন্ত্র তৈরী করেন। এ সংক্রান্ত বিষয়ে বুনসেন দুই বছর পর বিস্তারিত প্রকাশ করেন। তার অনেক সহকর্মী যন্ত্রের নতুন নকশাটিকে খুব দ্রুত গ্রহণ করেন। প্রকৃতপক্ষে মাইকেল ফ্যারাডে বুনসেন যন্ত্রের আবিষ্কারক। প্রয়োজনীয় উত্তাপ, স্থিরতা, ধোঁয়াবিহীন শিখার জন্যে এটি বিশ্বের সকল গবেষণাগারে ব্যাপকভাবে ব্যবহৃত হয়। দহন যন্ত্রটি বহনযোগ্য ও ক্ষুদ্রাকৃতির হয়ে থাকে। উলম্বভাবে সাজানো ধাতব নলের সাথে গ্যাসের উৎসস্থলের সংযোগ থাকে ও নীচ দিকের ছিদ্র দিয়ে বাতাস প্রবেশ করানো হয়। বাতাসের প্রবাহ নিয়ন্ত্রণের জন্য টিউবে ছোট্ট একটি চাকতি থাকে।

## তথ্যসূত্র

## আরও দেখুন
* আগুন
* গ্রাম স্টেইন
* রবার্ট বুনসেন
* লুডভিগ বোলৎসমান

## বহিঃসংযোগ

* A history of the Bunsen Burner.

বিষয়শ্রেণী:গবেষণাগারের উপকরণ
বিষয়শ্রেণী:আলোর উৎস
বিষয়শ্রেণী:জার্মান উদ্ভাবক
বিষয়শ্রেণী:জার্মান উদ্ভাবন
শহীদ চান্দু স্টেডিয়াম

**শহীদ চান্দু স্টেডিয়াম**, এটির পূর্বের নাম ছিল বগুড়া বিভাগীয় স্টেডিয়াম। বগুড়া জেলার উত্তরপশ্চিমস্থ প্রান্তে  বগুড়া শহরের মালগ্রাম এলাকায় এটির অবস্থান। ১৯৭৩ সালে বগুড়ার মুক্তিযোদ্ধা শহীদ মাছুদুল আলম খানের (চান্দু) নামানুসারে বগুড়া জেলা ক্রীড়া সংস্থা স্টেডিয়ামটিকে “শহীদ চান্দু স্টেডিয়াম” নামে নামকরণ করে।

এই স্টেডিয়ামে একটি মাত্র টেস্ট হয়েছিল ২০০৬ সালে শ্রীলঙ্কার বিপক্ষে। ওই ম্যাচে বাংলাদেশ হেরেছিল ১০ উইকেটে। এছাড়া এই স্টেডিয়ামে হওয়া পাঁচটি ওয়ানডের মধ্যে চারটিতেই জিতেছে বাংলাদেশ। এর মধ্যে একটি ওডিআইতে শ্রীলঙ্কার বিপক্ষে ৪ উইকেটের জয় পায়। যেটি ছিল শ্রীলঙ্কার বিপক্ষে বাংলাদেশের প্রথম জয়। এরপর জিম্বাবুয়ে ও স্কটল্যান্ডের বিপক্ষে জিতেছিল বাংলাদেশ।

বর্তমানে অযাচিত কারণে উক্ত **শহীদ চান্দু স্টেডিয়াম**টিতে প্রায় দীর্ঘ ১৯ বছর ধরে আন্তর্জাতিক মানের খেলা বন্ধ থাকলেও বাংলাদেশের বিভিন্ন লীগের খেলা গড়ায় ।

**রেকর্ডে**
বাংলাদেশের প্রথম তিন শতকের রানে পৌঁছায় এর মাঠেই।  কেনিয়ার বিপক্ষে ৫০ ওভার পূর্তির শেষ বলে মাশরাফির ছক্কায় ৩০০ রানের স্বাদ গ্রহণ করে বাংলাদেশ জাতীয় ক্রিকেট দল।  উক্ত ম্যাচে বাংলাদেশ জয়লাভ করে।

২০১৩ সালে ৩৩তম জাতীয় চ্যাম্পিয়নশিপ-এর  ফাইনাল এই স্টেডিয়ামে অনুষ্ঠিত হয়।

২০২৫ সালে আফগানিস্তান অনূর্ধ্ব - ১৯ জাতীয় ক্রিকেট দল বাংলাদেশ আফগানিস্তান অনূর্ধ্ব - ১৯ জাতীয় ক্রিকেট দলের সাথে একটি দিপাক্ষিক যুব ওয়ানডে সিরিজ খেলছে এই স্টেডিয়ামে। 

## ভেন্যু প্রত্যাহার
২ মার্চ ২০২৩ সালে জাতীয় ক্রীড়া পরিষদের কাছে দেওয়া একটি চিঠিতে বগুড়া জেলা ক্রীড়া সংস্থার অসহযোগিতার অভিযোগ তুলে মাঠ হস্তান্তরের কথা জানায় বিসিবি। একইসঙ্গে স্টেডিয়ামে থাকা বিসিবির সব কর্মকর্তা-কর্মচারীদের ঢাকায় বদলি করে বিসিবি। বিসিবির এই সিদ্ধান্তের প্রতিবাদে আন্দোলন করেছে বগুড়াবাসী। পরবর্তীতে বিসিবি আবার ভেন্যু পুনঃবহাল করে।

## আরও দেখুন
* বাংলাদেশের স্টেডিয়ামের তালিকা
* টেস্ট ক্রিকেট মাঠের তালিকা

## তথ্যসূত্র

বিষয়শ্রেণী:বাংলাদেশের স্টেডিয়াম
বিষয়শ্রেণী:২০০৪-এ প্রতিষ্ঠিত
বিষয়শ্রেণী:বাংলাদেশে ক্রীড়া
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশে টেস্ট ক্রিকেট মাঠ
বিষয়শ্রেণী:বগুড়ার ভবন ও স্থাপনা
বিষয়শ্রেণী:২০০২-এ বাংলাদেশে প্রতিষ্ঠিত
শহীদ রিয়া গোপ ক্রিকেট স্টেডিয়াম

**শহীদ রিয়া গোপ ক্রিকেট স্টেডিয়াম** বাংলাদেশের নারায়ণগঞ্জ জেলার ফতুল্লায় অবস্থিত। আইসিসি অনুমোদিত টেস্ট প্লেয়িং আন্তর্জাতিক ক্রিকেট মাঠসমূহের একটি।  এটি **খান সাহেব ওসমান আলী স্টেডিয়াম** নামেও পরিচিত। নারায়ণগঞ্জের ফতুল্লায় এ স্টেডিয়ামের অবস্থান। এটির দর্শক ধারণ ক্ষমতা ২৫,০০০। বাংলাদেশের এই মাঠে ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ হয়েছে। ঐ বিশ্বকাপের উদ্দেশ্যেই সংস্কার করা হয়েছিল এই মাঠটি। ২০১১ ক্রিকেট বিশ্বকাপে এই মাঠে ইংল্যান্ড বনাম পাকিস্তানের মধ্যে একটি প্রস্তুতিমূলক ম্যাচ হয়েছিল। ২৫,০০০ দর্শক ধারণ ক্ষমতাসম্পন্ন এ স্টেডিয়ামটি ২০১৪ সালে অনুষ্ঠিতব্য এশিয়া কাপ প্রতিযোগিতার অন্যতম প্রধান ক্রিকেট মাঠ। মাঠের আকৃতি ১৮১মি X১৪৫মি। 

## ইতিহাস
জাতীয় ক্রীড়া পরিষদের পরিকল্পনায় তৃতীয় জাতীয় স্টেডিয়ামের জন্য পরিকল্পনা করেছিল। তখন ফতুল্লায় ২৪ একর জায়গা নির্বাচন করে।  ২০২৫ সালের মার্চ মাসে, খান সাহেব ওসমান আলী স্টেডিয়ামের নাম পরিবর্তন করে শহীদ রিয়া গোপ ক্রিকেট স্টেডিয়াম নামকরণ করা হয়।

## টেস্ট
৯ এপ্রিল, ২০০৬ তারিখে স্টেডিয়ামে প্রথমবারের মতো টেস্ট ক্রিকেটের আয়োজন করা হয়। সফরকারী অস্ট্রেলিয়ার বিপক্ষে টেস্ট খেলার দীর্ঘ ৯ বছর পর জুন, ২০১৫ সালে ভারত দল স্বাগতিক বাংলাদেশের মুখোমুখি হয়।

## ২০০৪ অনূর্ধ্ব-১৯ বিশ্বকাপ
২০০৪ সালে অনুষ্ঠিত অনূর্ধ্ব-১৯ বিশ্বকাপে এই স্টেডিয়ামটি ব্যবহৃত হয়েছিল।

## ২০১১ বিশ্বকাপ
২০১১ বিশ্বকাপের সময় এই মাঠে ইংল্যান্ড বনাম পাকিস্তানের মধ্যে একটি প্রস্তুতিমূলক ম্যাচ হয়েছিল।

## পরিসংখ্যান
১০ জুন, ২০১৫ তারিখ পর্যন্ত স্টেডিয়ামে খেলা আয়োজনের পরিসংখ্যান নিম্নরূপ:-
* টেস্ট: ২
* একদিনের আন্তর্জাতিক: ১০

তবে টুয়েন্টি২০ আন্তর্জাতিক খেলা এখনো আয়োজন করা হয়নি।

## আরও দেখুন
* ২০১১ ক্রিকেট বিশ্বকাপ
* বাংলাদেশের ক্রীড়া স্থাপনাসমূহ

## তথ্যসূত্র

বিষয়শ্রেণী:বাংলাদেশের স্টেডিয়াম
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশে টেস্ট ক্রিকেট মাঠ‎
বিষয়শ্রেণী:নারায়ণগঞ্জে ক্রীড়া
মার্টিন রডবেল

**মার্টিন রডবেল** একজন মার্কিন প্রাণরসায়নবিদ। তিনি ১৯৯৪ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
রডবেল ম্যারিল্যান্ডের বাল্টিমোরে জন্মগ্রহণ করেন। তিনি জনস হপকিন্স বিশ্ববিদ্যালয় থেকে জীববিজ্ঞানে ব্যাচেলর্স ডিগ্রি লাভ করেন ১৯৪৯ সালে। তিনি ওয়াশিংটন বিশ্ববিদ্যালয় থেকে ১৯৫৪ সালে প্রাণরসায়নে পিএইচডি ডিগ্রি অর্জন করেন। তিনি ডক্টরেটোত্তর গবেষণা করেন ইউনিভার্সিটি অফ ইলিনয় অ্যাট আর্বানা-শ্যাম্পেইন এ।

## তথ্যসূত্র

## বহিঃসংযোগ

বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯২৫-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন প্রাণরসায়নবিদ
বিষয়শ্রেণী:ডিউক বিশ্ববিদ্যালয়ের শিক্ষক
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ইহুদি রসায়নবিদ
বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা
হারবার্ট এস. গ্যাসার

**হারবার্ট স্পেন্সার গ্যাসার** একজন মার্কিন শারীরতত্ত্ববিদ। তিনি ১৯৪৪ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
গ্যাসার জনস হপকিন্স বিশ্ববিদ্যালয় থেকে ১৯১৫ সালে ডক্টর অব মেডিসিন ডিগ্রি অর্জন করেন।

## তথ্যসূত্র

## বহিঃসংযোগ

বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৮৮৮-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:মার্কিন চিকিৎসক
বিষয়শ্রেণী:মার্কিন নোবেল বিজয়ী
বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওয়াশিংটন ইউনিভার্সিটি ইন সেন্ট লুইসের শিক্ষক
বিষয়শ্রেণী:অস্ট্রীয় বংশোদ্ভূত মার্কিন ব্যক্তি
বিষয়শ্রেণী:মার্কিন শারীরতত্ত্ববিদ
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:কর্নেল বিশ্ববিদ্যালয়ের শিক্ষক
বিষয়শ্রেণী:মার্কিন ফিলোসফিক্যাল সোসাইটির সদস্য
ক্যালিফোর্নিয়া বিশ্ববিদ্যালয়, লস অ্যাঞ্জেলস

**ক্যালিফোর্নিয়া বিশ্ববিদ্যালয়, লস অ্যাঞ্জেলস** ক্যালিফোর্নিয়ার লস অ্যাঞ্জেলসে অবস্থিত একটি সরকারি বিশ্ববিদ্যালয়।

## মর্যাদাক্রম

## কৃতি শিক্ষার্থী
* গ্লেন থিওডোর সিবোর্গ, রসায়নে নোবেল পুরস্কার ১৯৫১, পারকিন মেডেল (১৯৫৭), এনরিকো ফার্মি অ্যাওয়ার্ড (১৯৫৯), ফ্রাঙ্কলিন মেডেল (১৯৬৩), উইলার্ড গিবস অ্যাওয়ার্ড (১৯৬৬), প্রিস্টলি মেডেল (১৯৭৯), ভ্যানেভার বুশ অ্যাওয়ার্ড (১৯৮৮), ন্যাশনাল মেডেল অব সায়েন্স (১৯৯১)
* রিচার্ড এফ. হেক, রসায়নে নোবেল পুরস্কার ২০১০
* ভিন্টন সার্ফ, ন্যাশনাল মেডেল অব টেকনোলজি অ্যান্ড ইনোভেশন ১৯৯৭, আইইইই আলেক্সান্ডার গ্রাহাম বেল (১৯৯৭), মার্কনি প্রাইজ (১৯৯৮), টুরিং পুরস্কার (২০০৪), প্রেসিডেন্সিয়াল মেডেল অব ফ্রীডম (২০০৫), জাপান প্রাইজ (২০০৮), হ্যারল্ড পেন্ডার অ্যাওয়ার্ড (২০১০), কুইন এলিজাবেথ প্রাইজ ফর ইঞ্জিনিয়ারিং (২০১৩)
* পল বারান, আইইইই আলেক্সান্ডার গ্রাহাম বেল মেডেল ১৯৯০, ন্যাশনাল মেডেল অব টেকনোলজি অ্যান্ড ইনোভেশন ২০০৭
* জিম কে ওমুরা, আইইইই আলেক্সান্ডার গ্রাহাম বেল মেডেল ২০০৫
* নরম্যান আব্রামসন, আইইইই আলেক্সান্ডার গ্রাহাম বেল মেডেল ২০০৭

## কৃতি শিক্ষক
* উইলার্ড ফ্র্যাংক লিবি, রসায়নে নোবেল পুরস্কার ১৯৬০, এলিয়ট ক্রেসন মেডেল (১৯৫৭) উইলার্ড গিবস অ্যাওয়ার্ড (১৯৫৮) প্রিস্টলি মেডেল (১৯৫৯) আলবার্ট আইনস্টাইন অ্যাওয়ার্ড (১৯৫৯)
* লয়েড শ্যাপলে, অর্থনীতিতে নোবেল পুরস্কার ২০১২
* জুলিয়ান শুইঙার, পদার্থবিজ্ঞানে নোবেল পুরস্কার ১৯৬৫, আলবার্ট আইনস্টাইন অ্যাওয়ার্ড (১৯৫১), ন্যশনাল মেডেল অব সায়েন্স (১৯৬৪)
* চন্দ্র কুমার প্যাটেল, আইইই মেডেল অব অনার ১৯৮৯, ন্যাশনাল মেডেল অব সায়েন্স ১৯৯৬, স্টুয়ার্ট ব্যালেন্টাইন মেডেল (১৯৬৮)
* লেনার্ড ক্লাইনরক, আইইইই আলেক্সান্ডার গ্রাহাম বেল মেডেল ২০১২,ন্যাশনাল মেডেল অব সায়েন্স ২০০৭, চার্লস স্টার্ক ড্র্যাপার প্রাইজ ২০০১
## তথ্যসূত্র

## বহিঃসংযোগ

* Official University Website
* Official Athletics Website


বিষয়শ্রেণী:আমেরিকান বিশ্ববিদ্যালয়ের অ্যাসোসিয়েশন
বিষয়শ্রেণী:১৯১৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ক্যালিফোর্নিয়া, লস অ্যাঞ্জেলেস বিশ্ববিদ্যালয় এবং কলেজ
বিষয়শ্রেণী:ক্যালিফোর্নিয়া বিশ্ববিদ্যালয়
বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
বিষয়শ্রেণী:ক্যালিফোর্নিয়ার বিশ্ববিদ্যালয় ও কলেজ
বিষয়শ্রেণী:১৯১৯-এ প্রতিষ্ঠিত বিশ্ববিদ্যালয় ও কলেজ
অপবর্তন

থাম্ব|আলোর অপবর্তন
**অপবর্তন** (****) হল এমন একটি আলোকীয় ঘটনা, যেখানে কোনো প্রতিবন্ধকের ধার ঘেঁষে বা সরু চিরের মধ্য দিয়ে যাওয়ার সময় জ্যামিতিক ছায়া অঞ্চলের মধ্যে আলো বেঁকে যায়। একই তরঙ্গমুখের বিভিন্ন অংশ থেকে নির্গত গৌণ তরঙ্গসমূহের উপরিপাতনের ফলে অপবর্তনের সৃষ্টি হয়।

এছাড়া এই বেঁকে যাওয়ার পরিমাণ এক এক তরঙ্গদৈর্ঘ্যের আলোর জন্য এক এক রকম। সাদা আলোকে এই ধরনের ক্ষুদ্র ছিদ্রের মধ্য দিয়ে অপবর্তিত করা হলে এর মধ্যে উপস্থিত সাতটি আলো ভিন্ন ভিন্ন কোণে বেকে যায়। এতে বর্নালীর সৃষ্টি হয়। উদাহরণস্বরূপ - মাকড়শার জালে যে বর্ণালি দেখা যায় তা এর তন্তুগুলির সরু ফাঁকগুলিতে আলোর অপবর্তনের ফলেই সৃষ্টি হয়ে থাকে।
## চিত্রশালা

File:Laser Interference.JPG|অপবর্তনের বাস্তবচিত্র
File:Single Slit Diffraction.svg|গাণিতিক ব্যাখ্যা


## তথ্যসূত্র

বিষয়শ্রেণী:আলো
বিষয়শ্রেণী:পদার্থবিজ্ঞান
বিষয়শ্রেণী:ভৌত ঘটনা
জ্যাকব ওরাম

**জ্যাকব ডেভিড ফিলিপ ওরাম** (; জন্ম: ২৮ জুলাই, ১৯৭৮) মানাওয়াতু'র পালমারস্টোন নর্থ এলাকায় জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। বামহাতি ব্যাটসম্যান এবং ডানহাতি ফাস্ট-মিডিয়াম বোলার হিসেবে ক্রিকেট খেলায় অংশ নিয়ে থাকেন।

নিউজিল্যান্ডের পক্ষ হয়ে নিয়মিতভাবে ব্যাট ও বলে সমান পারদর্শিতা দেখিয়ে অল-রাউন্ডারের মর্যাদা উপভোগ করেছেন ‘বিগ জ্যাক’ ডাকনামে পরিচিত **জ্যাকব ওরাম**। মার্চ, ২০১৩ সালে আইসিসি প্লেয়ার র‌্যাঙ্কিং প্রথায় একদিনের আন্তর্জাতিক ক্রিকেটের অল-রাউন্ডার বিভাগে তিনি দশম স্থানে ছিলেন।

## খেলোয়াড়ী জীবন
২৮ জানুয়ারি, ২০০৭ তারিখে একদিনের আন্তর্জাতিকে পার্থে অস্ট্রেলিয়ার বিপক্ষে মাত্র ৭২ বলে অপরাজিত ১০১* রান সংগ্রহ করেন। নিউজিল্যান্ডের ক্রিকেটের ইতিহাসে এটি ছিল সবচেয়ে দ্রুততম সময়ে সেঞ্চুরি করার কীর্তিগাঁথা। ব্রেন্ডন ম্যাককুলামের সাথে গড়া ঐ খেলায় ৬ষ্ঠ উইকেটে ১৩৭ রানের জুটিটিও সর্বোচ্চ রানের রেকর্ড ছিল যা পরের মাসেই ভেঙ্গে যায়।

২০০৭ সালের বিশ্বকাপ ক্রিকেট প্রতিযোগিতা শুরুর কিছুদিন পূর্বে তার বামহাতের অনামিকায় আঘাতপ্রাপ্তি ঘটে। তিনি বিশ্বকাপে খেলার ইচ্ছেও পোষণ করেছিলেন। পরবর্তীতে ওরাম কৌতুহলবশতঃ এ ইচ্ছে পোষণ করেছিলেন বলে জানান যা প্রতিযোগিতায় তার ঐকান্তিক আগ্রহ ও মনোবলের বহিঃপ্রকাশ ছিল মাত্র।

## সাফল্যগাঁথা
২ সেপ্টেম্বর, ২০০৯ তারিখে কলম্বোতে অনুষ্ঠিত টুয়েন্টি২০ আন্তর্জাতিকে শ্রীলঙ্কার বিপক্ষে হ্যাট্রিক করেন। ঐদিন তার শিকারে পরিণত হয়েছিলেন অ্যাঞ্জেলো ম্যাথিউস, মালিঙ্গা বান্দারা এবং নুয়ান কুলাসেকারা।

২০১১ সালের বিশ্বকাপ ক্রিকেটে প্রতিযোগিতার সেরা ক্যাচ হিসেবে বিবেচিত হয় তার শূন্যে থেকে বল লুফে নেয়ার ঘটনাটি। মাঝ উইকেটের সীমানা থেকে নিশ্চিত ছয় রান রক্ষা করে ব্ল্যাক ক্যাপদেরকে শক্তিশালী দক্ষিণ আফ্রিকার জয়লাভ করা থেকে বিচ্যুত করেন ওরাম।

## সম্মাননা
২০০৮ সালে ইংল্যান্ডের বিরুদ্ধে তার টেস্ট সেঞ্চুরির জন্য লর্ডস অনার্স বোর্ডে নাম অন্তর্ভুক্ত হয়। এছাড়াও তিনি বেশ কয়েকবার বিশ্বের ১নং অল-রাউন্ডার হিসেবে স্থান দখল করেছিলেন।

## তথ্যসূত্র

## আরও দেখুন
* রংপুর রাইডার্স
* সাকিব আল হাসান
* আইসিসি প্লেয়ার র‌্যাঙ্কিং
* নিউজিল্যান্ড জাতীয় ক্রিকেট দল

## বহিঃসংযোগ
* 
* 
* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার‎
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার‎
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার‎
বিষয়শ্রেণী:পালমারস্টোন নর্থ থেকে আগত ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:ইউভা নেক্সটের ক্রিকেটার
বিষয়শ্রেণী:নর্থ আইল্যান্ডের ক্রিকেটার
বিষয়শ্রেণী:রাজস্থান রয়্যালসের ক্রিকেটার
বনকাঞ্চন

**বনকাঞ্চন** (বৈজ্ঞানিক নাম: *Bauhinia malabarica*) যা করমি, আমলি, আমলোসা, নানকি ইত্যাদি নামেও পরিচিত।

## আবাস
আদি আবাস বাংলাদেশ, ভারত, মিয়ানমারসহ দক্ষিণ এশিয়া থেকে একেবারে অস্ট্রেলিয়া পর্যন্ত বিস্তৃত।

## আকার
বনকাঞ্চন পাতাঝরা বৃক্ষ। ১৫ মিটার পর্যন্ত উঁচু হতে পারে। পত্র সরল, একান্তর, উপপত্র দুটি, দুই থেকে তিন মিলিমিটার লম্বা। ফলক ডিম্বাকার থেকে গোলাকার, ৪৮ সেন্টিমিটার প্রশস্ত। অন্যান্য কাঞ্চনের তুলনায় পাতা ছোট, চওড়া, পুরু ও অসম্পূর্ণভাবে সজোড়। দেখতে দুটো জোড়া দেওয়া পাতার মতো। ফুল ফ্যাকাশে সাদা ও মেজেন্টা রঙের মিশেল। রক্তকাঞ্চনের সঙ্গে বেশ সাদৃশ্যপূর্ণ। পাপড়ির সংখ্যা পাঁচ, আয়তাকার, সাদা ও বেগুনি রঙের মিশেল। একটি পাপড়ি কিছুটা ব্যতিক্রম, গোড়ার দিকটা গাঢ়-বেগুনি রঙে চিত্রিত এবং শিরাগুলো অত্যন্ত স্পষ্ট। পুংকেশর ১০টি। পাপড়ি অপেক্ষাকৃত ক্ষুদ্রতর, পুংদণ্ড রোমশ ও পরাগধানী দীর্ঘায়ত।

## মৌসুম
ফুল ও ফলের মৌসুম বেশ দীর্ঘ, সেপ্টেম্বর থেকে এপ্রিল পর্যন্ত বিস্তৃত। ফুল অবশিষ্ট থাকতে থাকতেই সিমের মতো চ্যাপ্টা ফল ধরে। ফলগুলো একসময় শুকিয়ে গিয়ে আপনা-আপনিই ফেটে যায়। তখন বীজগুলো ছড়িয়ে পড়ে।

## ব্যবহার
বাকল ট্যানিং, রং ও দড়ির উপকরণ। বীজ-তৈল সস্তা জ্বালানি। শিকড় বিষাক্ত ও সর্পদংশনের প্রতিষেধক। হাঁপানি, ক্ষত এবং পেটের পীড়ায় গাছের নানা অংশ উপকারী। ভারতের কোনো কোনো অঞ্চলে পাতা খাদ্য হিসেবে ব্যবহূত। ইন্দোচীন ও ফিলিপাইনে সতেজ ফুল পানিতে ভিজিয়ে রেখে সেই পানি আমাশয় রোগ নিরাময়ে ব্যবহার করা হয়।

## চিত্রশালা

File:Bauhinia corifolia L. P. Queiroz sp. nov. ined. - Flickr - Alex Popovkin, Bahia, Brazil (8).jpg|*[[Bauhinia corifolia]]* fruit
File:Bauhinia monandra.jpg|*[[Bauhinia monandra]]*
File:Bauhinia natalensis 2c.JPG|*[[Bauhinia natalensis]]*
File:Bauhinia purpurea (2744986882).jpg|*[[Bauhinia purpurea]]*
File:Bauhinia racemosa (5447902634).jpg|*[[Bauhinia racemosa]]*
File:Bauhinia tomentosa (8606310758).jpg|*[[Bauhinia tomentosa]]*

## তথ্যসূত্র

## বহিঃসংযোগ
* 

বিষয়শ্রেণী:বৃক্ষ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
সুরভিরঙ্গন

**সুরভিরঙ্গন** (বৈজ্ঞানিক নাম: Ixora pavetta Syn : I. arborea) রঙ্গনের অসংখ্য জাঁতের মধ্যে একটি যেটি মিষ্টি সুবাসের জন্য অন্যান্য রঙ্গন থেকে আলাদা। সুরভিরঙ্গন কোথাও কোথাও শ্বেতরঙ্গন বা গন্ধালরঙ্গন নামেও পরিচিত। স্থানবিশেষে এরা ছোটখাটো বৃক্ষও হয়ে উঠতে সক্ষম।

## আকার
সুরভিরঙ্গন গুল্ম বা ছোট বৃক্ষ, অপরিণত শাখা-প্রশাখা মসৃণ। পত্র উপপত্রযুক্ত এবং বৃন্তক, পত্রবৃন্ত প্রশস্তভাবে বল্লমাকার ও আগা তীক্ষ। পত্রফলক ডিম্বাকার থেকে বিডিম্বাকার, ৭ থেকে ১৫ সেন্টিমিটার, মসৃণ এবং গোড়া গোলাকার। পুষ্পবিন্যাস নিয়ত, ঘনবদ্ধ, ক্ষুদ্র ও রোমশ। ফুল ৪-অংশক, অবৃন্তক, ৬ থেকে ৮ মিলিমিটার লম্বা ও সুগন্ধি। বৃতি ক্ষুদ্র। পাপড়িনল সূত্রাকার, ৬ মিলিমিটার পর্যন্ত লম্বা, মসৃণ এবং পেছনের অংশ বাঁকা। পরাগধানী পাপড়ি খণ্ডকের সমান লম্বা, পুংদণ্ড দশমিক ৫ মিলিমিটার লম্বা। গর্ভমুণ্ড দ্বিখণ্ডিত, রোমাবৃত এবং বহির্মুখী। প্রস্ফুটনকাল প্রায় বর্ষব্যাপ্ত।

## ফল
ফল মটর আকৃতির, গোলাকার, দ্বিবীজ।

## বংশবৃদ্ধি
বংশবৃদ্ধি হয় বীজ ও কলমের মাধ্যমে।

## তথ্যসূত্র

## বহিঃসংযোগ
* World Checklist of Rubiaceae
মেটেবুক ঝিল্লি

**মেটেবুক ঝিল্লি** (বৈজ্ঞানিক নাম: *Gallirallus striatus*) বা **পাটকিলেমাথা রেইল** Rallidae (রেলিডি) গোত্র বা পরিবারের অন্তর্গত *[[Gallirallus]]* (গ্যালিরেলাস) গণের অন্তর্গত এক প্রজাতির ডোরাকাটা জলচর পাখি। বাংলাদেশের খুলনা-বাগেরহাট অঞ্চলে এদের নাম **ঢেউর পাখি**। মেটেবুক ঝিল্লির বৈজ্ঞানিক নামের অর্থ *ডোরাকাটা মুরগিঝিল্লি* (লাতিন: *gallus* = মুরগি, *rallus* = ঝিল্লি, *striatus* = ডোরাকাটা)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৪৮ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি।

## আকার
একনজরে বাদামি-কালচে পাখি। লম্বা পা, লম্বা ঠোঁট। পা জলপাই-ছাই। ঠোঁট কালচে-লালচে। গলা সাদাটে। পিঠে চমৎকার চিত্র-বিচিত্র সাদা সাদা ফুটকি ও টান। বুক-চিবুক-শ্লেটি নীলচে। পেটের দুই পাশ ও লেজের তলায় একধরনের সাদা সাদা চমৎকার রেখা টানা। মাপ ২৭ সেন্টিমিটার। ওজন ৮০-১২০ গ্রাম।

## খাদ্য
ছোট চিংড়ি, ছোট কাঁকড়া, জলপোকা, ঘাসের বীজসহ অন্যান্য পোকামাকড় এদের প্রিয় খাদ্য। সাদা ল্যাদাপোকা ও কচড়া পোকা অতি লোভনীয় খাদ্য এদের।

## স্বভাব
মেটেবুক ঝিল্লি বন-বাগানের কিনারার ঝোপঝাড়সহ হাওর-বাঁওড়ের ঝোপঝাড়ে দেখা যায়। ভয় পেলে বা রেগে গেলে এরা প্রয়োজনে পেঙ্গুইনের মতো সোজা হয়ে টানটান দাঁড়াতে পারে এবং তখন লম্বাটে ঠোঁট থাকে আকাশমুখী। কণ্ঠস্বর অনেকটা *ঢেরর...ঢেরর* ধরনের। এরা নিঃশব্দে চলতে পারে এবং ভালো সাঁতরাতে পারে। এদের চলাচল গেরিলা স্বভাবের।

## প্রজননকাল
নলখাগড়া বনই এদের সবচেয়ে প্রিয় তাই বাসাও করে এই জায়গায়। ডিম পাড়ে পাঁচ-সাতটি। দুজনে তা দেয়। ডিম ফোটে ১৯-২২ দিনে।

## তথ্যসূত্র

বিষয়শ্রেণী:জলচর পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:বাংলাদেশের পাখি
বিষয়শ্রেণী:ব্রুনাইয়ের পাখি
বিষয়শ্রেণী:কম্বোডিয়ার পাখি
বিষয়শ্রেণী:চীনের পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:লাওসের পাখি
বিষয়শ্রেণী:মালয়েশিয়ার পাখি
বিষয়শ্রেণী:ফিলিপাইনের পাখি
বিষয়শ্রেণী:মিয়ানমারের পাখি
বিষয়শ্রেণী:সিঙ্গাপুরের পাখি
বিষয়শ্রেণী:শ্রীলঙ্কার পাখি
বিষয়শ্রেণী:তাইওয়ানের পাখি
বিষয়শ্রেণী:থাইল্যান্ডের পাখি
বিষয়শ্রেণী:ভিয়েতনামের পাখি
বিষয়শ্রেণী:গ্যালিরেলাস
বিষয়শ্রেণী:১৭৬৬-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
হ্যানসেন ক্লার্ক

**হ্যানসেন ক্লার্ক** (**Hansen H. Clarke**)জন্ম ২ মার্চ, ১৯৫৭ হলেন একজন আমেরিকান রাজনীতিবিদ। একজন ডিমোক্র্যাট হিসাবে তিনি ২০১১ থেকে ২০১৩ অবধি Michigan's 13th congressional district-এ প্রতিনিধিত্ব করেন। ব্যক্তিজীবনে তিনি ২০০৭ সালে Choi Palms-Cohen কে বিবাহ করেন। .
 ক্লার্ক-ই হলেন প্রথম U.S. Congressman যার জন্ম বাংলাদেশ-এ।

## তথ্যসূত্র

## বহিঃসংযোগ
* Congressman হ্যানসেন ক্লার্ক 
* Hansen হ্যানসেন ক্লার্ক Clarke for Congress  

বিষয়শ্রেণী:১৯৫৭-এ জন্ম
বিষয়শ্রেণী:বাংলাদেশী বংশোদ্ভূত মার্কিন ব্যক্তি
বিষয়শ্রেণী:বাংলাদেশী খ্রিস্টান
বিষয়শ্রেণী:২১শ শতাব্দীর মার্কিন রাজনীতিবিদ
বিষয়শ্রেণী:ইসলাম থেকে রোমান ক্যাথলিক ধর্মে ধর্মান্তরিত
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:মার্কিন রোমান ক্যাথলিক
বিষয়শ্রেণী:ডেমোক্রেটিক পার্টির মিশিগান অঙ্গরাজ্যের সিনেটর
বিষয়শ্রেণী:২০শ শতাব্দীর আফ্রিকান-মার্কিন রাজনীতিবিদ
বিষয়শ্রেণী:২১শ শতাব্দীর আফ্রিকান-মার্কিন রাজনীতিবিদ
বিষয়শ্রেণী:২১শ শতাব্দীর রোমান ক্যাথলিক
বিষয়শ্রেণী:২১শ_শতাব্দীর_মার্কিন_যুক্তরাষ্ট্রের_প্রতিনিধি_সভার_সদস্য
বিষয়শ্রেণী:ডেট্রয়েটের_রাজনীতিবিদ
কমলাপেট কাঠবিড়ালি

**কমলাপেট কাঠবিড়ালি** (), (বৈজ্ঞানিক নাম: *Dremomys lokriah*) যা কালো কাঠবিড়ালি, মান্দার বা চাঁচিয়া নামেও পরিচিত এক ধরনের কাঠবিড়ালি। এরা সাধারণত চুক-চুক আওয়াজ করে এবং গায়ের রঙ কালচে ধরনের। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## আকার
কমলাপেট কাঠবিড়ালি মাঝারি আকারের স্তন্যপায়ী প্রাণী। লম্বায় ৪২ সেন্টিমিটার, যার মধ্যে দেহ ২০ সেন্টিমিটার ও লেজ ২২ সেন্টিমিটার। দেহের রং গাঢ় বাদামি, কালচে বাদামি বা কালো। গলা থেকে পেট পর্যন্ত অংশের রং কমলা। লেজ গাঢ় বাদামি থেকে কালচে। পা এবং কান ছোট ও লম্বাটে। কানের পেছনে সাদা দাগ রয়েছে। নাক খাটো।

## স্বভাব
গলার স্বর কর্কশ; কাঁপা কাঁপা স্বরে ‘চুক-চুক’ করে ডাকে। দিনের বেলা বেশ সক্রিয় থাকে। সারা দিন গাছে গাছে ঘুরে বেড়ায়। মাটিতেও নামে। একাকী বা জোড়ায় থাকে। বিভিন্ন ধরনের ফল, সবজি, বীজ ও গাছের ছাল খায়। ফলের বীজ ছড়িয়ে এদের বংশবৃদ্ধিতে বেশ সাহায্য করে।

## বাসস্থান
সাধারণত গাছের খোঁড়লে পাতা ও কাঠিকুটি দিয়ে বাসা বানায়। বাসার ভেতরে একটি অন্দরমহলও থাকে। বাসায় ঢোকার রাস্তা থাকে এক পাশে।

## তথ্যসূত্র

বিষয়শ্রেণী:চীনের তীক্ষ্ণদন্তী
বিষয়শ্রেণী:নেপালের স্তন্যপায়ী
বিষয়শ্রেণী:ভারতের তীক্ষ্ণদন্তী
বিষয়শ্রেণী:বাংলাদেশের স্তন্যপায়ী
বিষয়শ্রেণী:কাঠবিড়ালি
বিষয়শ্রেণী:১৮৩৬-এ বর্ণিত স্তন্যপায়ী
বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা
স্যামুয়েল টেইলর কোলরিজ

**স্যামুয়েল টেইলর কোলরিজ** (২১ অক্টোবর ১৭৭২ - ২৫ জুলাই ১৮৩৪) ছিলেন একজন ইংরেজ কবি, সাহিত্য সমালোচক এবং দার্শনিক যে, তার বন্ধু উইলিয়াম ওয়ার্ডসওয়ার্থের সাথে ইংল্যান্ডের রোম্যান্টিক আন্দোলনের প্রতিষ্ঠাতা ছিলেন। তিনি লেক কবিদেরও (Lake Poets) সদস্য ছিলেন। কোলরিজ সবচেয়ে বেশি পরিচিত ছিলো তার দ্য *রাইম অফ দ্য অ্যান্সিয়েন্ট ম্যারিনার* (The Rime of the Ancient Mariner) এবং *কুবলা খান* (Kubla Khan) কবিতার জন্য।*বায়োগ্রাফিয়া লিটারেরিয়া* (Biographia Literaria) তার সৃষ্ট একটি অন্যতম সমালোচনামূলক প্রবন্ধ। শেক্সপিয়ারের উপর তার সমালোচনামূলক কাজ ছিলো খুবই প্রভাবশালী, তাছাড়া তিনি ইংরেজি ভাষী সংস্কৃতিতে জার্মান ভাববাদী দর্শনের সূচনা করতে সাহায্য করেছিলেন। তিনি অনেক পরিচিত শব্দ ও শব্দগুচ্ছ (words and phrases) উদ্ভাবন করেছিলেন যার মধ্যে প্রখ্যাত হচ্ছে *suspension of disbelief* । এমারসন এবং আমেরিকান অতীন্দ্রিয়বাদে তার বিশেষ প্রভাব ছিলো।

কোলরিজ তার প্রাপ্ত বয়স্ক জীবন ব্যাপী উদ্বেগ ও বিষণ্ণতার বিকলাঙ্গে ভুগেছিলেন; ধারণা করা হয় যে তিনি বাইপোলার ডিসর্ডারে ভুগেছিলেন যা তার জীবনকালে অসনাক্তই রয়ে গেছে। কোলরিজ দুর্বল স্বাস্থ্যে ভুগেছিলেন যার উৎপত্তি হয়েছিলো তার বাত জ্বর ও শৈশবকালীন অসুস্থতা থেকে। এই সব অসুস্থতার কারণে তাকে আফিমের আরক (laudanum) দিয়ে চিকিৎসা করা হয়েছিলো যার ফলে সারা জীবন তার মধ্যে আফিমের আসক্তি প্রতিপালিত হয়।

## তথ্যসূত্র

বিষয়শ্রেণী:১৭৭২-এ জন্ম
বিষয়শ্রেণী:১৮৩৪-এ মৃত্যু
বিষয়শ্রেণী:ইংরেজ কবি
বিষয়শ্রেণী:সাংস্কৃতিক সমালোচক
বিষয়শ্রেণী:সামাজিক সমালোচক
বিষয়শ্রেণী:সামাজিক দার্শনিক
বিষয়শ্রেণী:সামাজিক ভাষ্যকার
বিষয়শ্রেণী:সংস্কৃতির দার্শনিক
বিষয়শ্রেণী:১৮শ শতাব্দীর দার্শনিক
বিষয়শ্রেণী:১৮শ শতাব্দীর কবি
বিষয়শ্রেণী:১৯শ শতাব্দীর দার্শনিক
বিষয়শ্রেণী:১৯শ শতাব্দীর কবি
বিষয়শ্রেণী:ইংরেজ আত্মজীবনীকার
বিষয়শ্রেণী:ইংরেজ পুরুষ কবি
বিষয়শ্রেণী:ভাষার দার্শনিক
বিষয়শ্রেণী:সাহিত্যের দার্শনিক
বিষয়শ্রেণী:ধর্মের দার্শনিক
বিষয়শ্রেণী:সামাজিক বিজ্ঞানের দার্শনিক
বিষয়শ্রেণী:রাজনৈতিক দার্শনিক
বিষয়শ্রেণী:রোমান্টিক কবি
বিষয়শ্রেণী:স্যামুয়েল টেইলর কোলরিজ
বিষয়শ্রেণী:ইংরেজ অ্যাংলিকান
বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি
বিষয়শ্রেণী:যীশু কলেজ, কেমব্রিজের প্রাক্তন শিক্ষার্থী
বিষয়শ্রেণী:১৮শ শতাব্দীর ইংরেজ কবি
বিষয়শ্রেণী:১৯শ শতাব্দীর ইংরেজ কবি
রিচার্ড কেটেলবরা

**রিচার্ড অ্যালান কেটেলবরা** (; জন্ম: ১৫ মার্চ, ১৯৭৩) ইংল্যান্ডের শেফিল্ডে জন্মগ্রহণকারী সাবেক প্রথম-শ্রেণীর ক্রিকেটার। ইয়র্কশায়ার এবং মিডলসেক্সের পক্ষ হয়ে ৩৩টি খেলায় অংশগ্রহণ করেন। খেলায় তিনি শীর্ষ সারির বামহাতি ব্যাটসম্যানের ভূমিকায় অবতীর্ণ হতেন ও মাঝে-মধ্যে ডানহাতে মিডিয়াম পেস বোলিং করতেন। বর্তমানে তিনি আন্তর্জাতিক ক্রিকেটে আম্পায়ার হিসেবে দায়িত্ব পালন করছেন।

## আম্পায়ার
এপ্রিল, ২০০২ সালে ডারহাম এবং ডারহাম ইউসিসিই'র মধ্যকার খেলার মাধ্যমে আম্পায়ার জীবনে প্রবেশ করেন। ইসিবি'র পক্ষ থেকে ২০০৬ সালে প্রথম-শ্রেণীর ক্রিকেটে আম্পায়ার হিসেবে তালিকাভূক্ত হন। অপর ইংরেজ আম্পায়ার ইয়ান গোল্ডকে সাথে নিয়ে আগস্ট, ২০০৯ সালে টুয়েন্টি২০ আন্তর্জাতিকে ইংল্যান্ড বনাম অস্ট্রেলিয়ার মধ্যকার খেলা পরিচালনা করেন। এর পরপরই নভেম্বর, ২০০৯ সালে আইসিসি'র আন্তর্জাতিক আম্পায়ার তালিকায় তার নাম অন্তর্ভুক্ত হয়। কেটেলবরা'র প্রথম টেস্ট ক্রিকেটে আম্পায়ারিত্ব হচ্ছে নভেম্বর, ২০১০ সালে গলেতে অনুষ্ঠিত শ্রীলঙ্কা বনাম ওয়েস্ট ইন্ডিজের মধ্যকার খেলাটি। মে, ২০১১ সালে আইসিসি’র সেরা আম্পায়ার তালিকায় নিযুক্ত হন। তালিকায় তিনি সর্বকনিষ্ঠ আম্পায়ার হিসেবে বিবেচিত হয়েছেন। ২০১১ সালের বিশ্বকাপ ক্রিকেটে ৪টি খেলা পরিচালনা করেন।

## তথ্যসূত্র

## আরও দেখুন
* আইসিসি’র সেরা আম্পায়ার তালিকা
* শ্রীনিবাসরাঘবন ভেঙ্কটরাঘবন
* সাইমন টাওফেল
* আলীম দার

## বহিঃসংযোগ

* 
* 

বিষয়শ্রেণী:ক্রিকেট আম্পায়ার
বিষয়শ্রেণী:ইংরেজ ক্রিকেটার
বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ টেস্ট ক্রিকেট আম্পায়ার
বিষয়শ্রেণী:ইংরেজ ওডিআই ক্রিকেট আম্পায়ার
বিষয়শ্রেণী:ইংরেজ টি২০আই ক্রিকেট আম্পায়ার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ইয়র্কশায়ার ক্রিকেট বোর্ডের ক্রিকেটার

বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
২০১২–১৩ বাংলাদেশ ক্রিকেট দলের শ্রীলঙ্কা সফর

বাংলাদেশ ক্রিকেট দল শ্রীলঙ্কায় ২০১৩ সালের ৩ মার্চ থেকে ৩১ মার্চ পর্যন্ত সফর করে। এ সফরে শ্রীলঙ্কা দলের সাথে ২টি টেস্ট, ৩টি একদিনের আন্তর্জাতিক (ওডিআই) এবং ১টি টুয়েন্টি২০ আন্তর্জাতিক (টি২০আই) খেলা অনুষ্ঠিত হয়।

## দলের সদস্যবৃন্দ

## প্রস্তুতিকালীন খেলা
প্রথম শ্রেণীর ম্যাচ

## টেস্ট সিরিজ
### ১ম টেস্ট

### ২য় টেস্ট

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### একমাত্র টি২০আই

## তথ্যসূত্র

বিষয়শ্রেণী:২০১২-১৩ আন্তর্জাতিক ক্রিকেট প্রতিযোগিতা
বিষয়শ্রেণী:বাংলাদেশ ক্রিকেট দলের শ্রীলঙ্কা সফর
বিষয়শ্রেণী:২০১৩-এ শ্রীলঙ্কার ক্রীড়া
বিষয়শ্রেণী:২০১৩-এ বাংলাদেশী ক্রীড়া
বিষয়শ্রেণী:২০১৩-এ বাংলাদেশী ক্রিকেট
বিষয়শ্রেণী:২০০০-০১ থেকে শ্রীলঙ্কার ক্রিকেট মৌসুম
নাইজেল লং

**নাইজেল জেমস লং** (; জন্ম: ১১ ফেব্রুয়ারি, ১৯৬৯) কেন্টের অ্যাশফোর্ডে জন্মগ্রহণকারী কেন্ট কাউন্টি ক্রিকেট ক্লাবের সাবেক ক্রিকেটার। ১৯৯০ সালে ক্রিকেট খেলায় অভিষেক ঘটে তার। ১৯৯৩ সালে নিজ কাউন্টির শিরোপা লাভকারী দলের অন্যতম খেলোয়াড় ছিলেন তিনি। বামহাতি ব্যাটসম্যান এবং অফ-স্পিন বোলার ছিলেন। জুন, ২০০০ সালে প্রথম-শ্রেণীর ক্রিকেট খেলায় অভিষিক্ত হন তিনি। এরপরই তিনি আম্পায়ার হিসেবে আবির্ভূত হন।

## আম্পায়ার জীবন
২০০২ সালে ইসিবি'র প্রথম-শ্রেণীর আম্পায়ার তালিকায় অন্তর্ভুক্ত হন লং। ২০০৪ সালে আইসিসি'র আন্তর্জাতিক আম্পায়ার তালিকার অন্যতম সদস্য হন। তখন সেখানে তিনি মূলতঃ তৃতীয় আম্পায়ার হিসেবেই তার অংশগ্রহণ ছিল। ২০০৬ সালে আন্তর্জাতিক আম্পায়ার তালিকার পূর্ণ সদস্য হন। এরফলে অন্যান্য আম্পায়ারদের ন্যায় তিনিও নিজ দেশে অনু্ষ্ঠিত ইংল্যান্ডের বিপক্ষের দলগুলোর একদিনের আন্তর্জাতিক ক্রিকেটে আম্পায়ারিত্ব করার যোগ্যতা অর্জন করেন। এছাড়াও আইসিসি কর্তৃক ইংল্যান্ডের বাইরে অনুষ্ঠিত ওডিআই এবং টেস্ট ক্রিকেটে নিরপেক্ষ আম্পায়ার হিসেবে দায়িত্ব পালন করেন।

২০১২ সালে শ্রীলঙ্কায় অনুষ্ঠিত আইসিসি বিশ্ব টুয়েন্টি২০ ক্রিকেট প্রতিযোগিতায় মারাইজ ইরাসমাসকে সাথে বাংলাদেশ বনাম নিউজিল্যান্ডের মধ্যকার খেলাটি পরিচালনা করেন।

## তথ্যসূত্র

## আরও দেখুন
* ২০১২ আইসিসি বিশ্ব টুয়েন্টি২০
* ২০১১ ক্রিকেট বিশ্বকাপ
* বিলি বাউডেন
* রড টাকার
* আম্পায়ার

বিষয়শ্রেণী:ইংরেজ ক্রিকেটার
বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ টেস্ট ক্রিকেট আম্পায়ার
বিষয়শ্রেণী:কেন্টের ক্রিকেটার
বিষয়শ্রেণী:নরফোকের ক্রিকেটার
বিষয়শ্রেণী:ইংরেজ ওডিআই ক্রিকেট আম্পায়ার
বিষয়শ্রেণী:ইংরেজ টি২০আই ক্রিকেট আম্পায়ার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
সিউতাত এস্পোর্তিভা জোয়ান গাম্পার

**সিউতাত এস্পোর্তিভা জোয়ান গাম্পার** () কাতালান ক্লাব বার্সেলোনার প্রশিক্ষণ মাঠ এবং ফুটবল একাডেমী। ২০০৬ সালের ১ জুন এটি প্রথম চালু করা হয় এবং এর নামকরণ করা হয় বার্সেলোনার প্রতিষ্ঠাতা ও প্রাক্তন প্রেসিডেন্ট জোয়ান গাম্পারের নাম অনুসারে।

এটি বার্সেলোনার সান জোয়ান দেসপিতে অবস্থিত এবং এর আয়তন ১৩৬.৮৩৯ বর্গমিটার। ২০০৬ সাল থেকে এটি যুব দলের প্রশিক্ষণ কেন্দ্র হিসেবে এবং ২০০৯ সালের জানুয়ারি থেকে সিনিয়র দলের প্রশিক্ষণ কেন্দ্র হিসেবে ব্যবহার হয়ে আসছে। এছাড়া এটি ক্লাবের অন্যান্য ক্রীড়া দলগুলোর জন্যও ব্যবহৃত হয়েছে, যার মধ্যে রয়েছে বাস্কেটবল, হ্যান্ডবল এবং ফুটসাল।

thumb|left|নতুন মাসিয়া ভবন, যা ২০১১ সালে চালু করা হয়।
সিউতাত এস্পোর্তিভায় বার্সেলোনার ফুটবল দল প্রথম আসে ২০০৯ সালের ১৯ জানুয়ারিতে, যা ৩০ বছরের একটি ইতিহাসের সমাপ্তি ঘটায়। এর আগে সিনিয়র দল তাদের প্রশিক্ষণের জন্য ক্যাম্প ন্যু সংলগ্ন ছোট পিচ (যা লা মাসিয়া পিচ নামে পরিচিত) ব্যবহার করত। সিনিয়র দলের সুযোগ-সুবিধা ক্যাম্প ন্যু এর সুযোগ-সুবিধাসমূহের মতই এবং ২০০৯–১০ মৌসুমের শুরুতেই এখানে খেলোয়াড়দের জন্য একটি পুস্করিণী এবং স্টিম বাথ ছিল।

বার্সেলোনার যুব খেলোয়াড়দের নিবসনের জন্য ২০১১ সালের মধ্যে একটি নতুন বাসস্থান চালু করা হয়। এর আগে যুব খেলোয়াড়দের বাসস্থান হিসেবে লা মাসিয়া ব্যবহার করা হত। নতুন এই ভবনের ধারণ ক্ষমতা ছিল ৮৫ জন।

সিউতাত এস্পোর্তিভার ঐ ভূমি ১৯৮৯ সালে ক্রয় করে বার্সেলোনা। এটি ক্যাম্প ন্যু থেকে ৪.৫ কিলোমিটার দূরে অবস্থিত এবং বার্সেলোনা ও সান জোয়ান দেসপি এর মধ্যকার সড়ক পথ দ্বারা সরাসরি সংযুক্ত।

সিউতাত এস্পোর্তিভার মোট খরচের পরিমাণ ৬৮ মিলিয়ন ইউরো। যার মধ্যে ২৫.৬ মিলিয়ন ব্যবহৃত হয় নাগরিকায়নে এবং ৪২.৫ মিলিয়ন ব্যবহৃত হয় নির্মাণ কাজে। সিউতাত এস্পোর্তিভার নির্মাণের প্রয়োজনীয় অর্থ সংগ্রহের জন্য বার্সেলোনা দুইটি ভূমিখন্ড বিক্রয় করে, প্রথমটি ২০০২ সালের ২১ জুন এবং দ্বিতীয়টি ২০০৩ সালের ২০ ফেব্রুয়ারি, যার মূল্য ছিল যথাক্রমে ২৯.৭ এবং ১৫.৯ মিলিয়ন ইউরো। অবশিষ্ট অর্থ ক্লাবের কর্তৃক সরাসরি বিনিয়োগ করা হয়, যার পরিমাণ ছিল ২২.৫ মিলিয়ন ইউরো।

## সুযোগ-সুবিধাসমূহ
thumb|ঘাসের পিচ, নম্বর ৪
* ৫টি ঘাসের পিচ।
* ৪টি কৃত্রিম ঘাসের পিচ।
* ১টি মাল্টি-স্পোর্ট প্যাভিলিয়ন।
* পিচ ১-এ একটি গ্র্যান্ডস্ট্যান্ড দালান
* ১টি সেবামূলক দালান (দলের খাদ্য সরবরাহের এলাকাসহ)।
* ৩টি ব্যায়ামাগার।
* ২টি প্রেস এরিয়া।
* ৪টি প্রাথমিক চিকিত্‍সা এলাকা।
* ১টি ড্রেসিং রুম দালান।
* গোলকিপার এবং প্রযুক্তিগত দিকের জন্য আলাদা প্রশিক্ষণ এলাকা।
* ২০১১-তে বার্সেলোনার সব যুব খেলোয়াড়দের নিবসনের জন্য নতুন লা মাসিয়া ভবন চালু করা হয়। এটি মূল দল এবং জাতীয় দলের প্রশিক্ষণ কেন্দ্র হিসেবেও ব্যবহৃত হয়।
* ইনজুরির আরোগ্য লাভের জন্য পুস্করিণী এবং স্টিম বাথ তৈরি করা হয়েছে।

## তথ্যসূত্র

## বহিঃসংযোগ

* 
* Inside Spanish Football-এ নতুন লা মাসিয়া

বিষয়শ্রেণী:ফুটবল ক্লাব বার্সেলোনা
বিষয়শ্রেণী:স্পেনের ফুটবল মাঠ
মেলিন্ডা গেটস

**মেলিন্ডা ফ্রেঞ্চ গেটস** (; জন্ম: ১৫ আগস্ট, ১৯৬৪) মার্কিন যুক্তরাষ্ট্রে জন্মগ্রহণকারী মানবপ্রেমী ও নারী ব্যবসায়ী ব্যক্তিত্ব। জন্মকালীন সময়ে তার নাম ছিল ***মেলিন্ডা অ্যান ফ্রেঞ্চ***। তার অন্যতম পরিচয় হচ্ছে বিশ্বের অন্যতম সেরা ধনী ব্যক্তি ও মাইক্রোসফটের প্রতিষ্ঠাতা, চেয়ারম্যান, সাবেক প্রধান সফটওয়্যার নির্মাতা এবং সাবেক সিইও বিল গেটসের সহধর্মীনি ছিলেন। মাইক্রোসফটে কর্মরত অবস্থায় তাদের মধ্যে পরিচিতি ঘটে। মাইক্রোসফট বব, মাইক্রোসফট এনকার্টা এবং এক্সপিডিয়া প্রকল্পে কাজ করেছেন মেলিন্ডা।

## ব্যক্তিগত জীবন
মেলিন্ডা ১৯৬৪ সালে টেক্সাসের ডালাসে জন্মগ্রহণ করেন। তার বাবা *রেমন্ড জোসেফ ফ্রেঞ্চ*, জুনিয়র পেশায় ছিলেন প্রকৌশলী এবং মা *এলেইন অ্যাগনেস অ্যামারল্যান্ড* গৃহিণী ছিলেন। পিতা-মাতার চার সন্তানের মধ্যে তার অবস্থান ছিল দ্বিতীয়। বড় এক বোন ও ছোট দুই ভাই রয়েছে। মেলিন্ডা রোমান ক্যাথলিক ধর্মাবলম্বী। তিনি সেন্ট মনিকা ক্যাথলিক স্কুলে অধ্যয়ন করেছেন। শ্রেণীতে তিনি শীর্ষস্থানীয় ছাত্রী হিসেবে পরিগণিত ছিলেন। ১৯৮২ সালে উরসুলিন অ্যাকাডেমি অব ডালাস থেকে স্নাতক ডিগ্রী সম্পন্ন করেন। ডিউক বিশ্ববিদ্যালয় থেকে ১৯৮৬ সালে কম্পিউটার বিজ্ঞান এবং অর্থনীতিতেও স্নাতক ডিগ্রী লাভ করেন। ১৯৮৭ সালে এমবিএ ডিগ্রী অর্জন করেন।

বিল গেটসকে বিয়ে করেন। তাদের সংসারে জেনিফার ক্যাথরিন গেটস, ররি জন গেটস এবং ফোবি অ্যাদেলে গেটস নামীয় তিন সন্তান রয়েছে। লেক ওয়াশিংটনে লার্জ ম্যানসনে তারা বসবাস করেছেন। ২০২১ সালে তাদের বিবাহ বিচ্ছেদ ঘটে।

## কর্মজীবন
১৯৮৭ সালের পর তিনি মাইক্রোসফটে যোগদান করেন। মাইক্রোসফটের বিভিন্ন ধরনের মাল্টিমিডিয়া প্রকল্প হিসেবে পাবলিশার, মাইক্রোসফট বব, এনকার্টা এবং এক্সপিডিয়ার উন্নয়নে অংশগ্রহণ করেন। ১৯৯৪ সালে হাওয়াইয়ের ল্যানাইয়ে ব্যক্তিগত গোপনীয়তা রক্ষা করে বিল গেটসের সাথে বিবাহ-বন্ধনে আবদ্ধ হন। অল্পকিছুদিন পরই তিনি মাইক্রোসফট ত্যাগ করে পরিবার দেখাশোনায় মনোনিবেশ ঘটান। এর পূর্বে তিনি মাইক্রোসফটের তথ্য সম্বন্ধীয় বিষয়ের মহা-ব্যবস্থাপক ছিলেন।

## তথ্যসূত্র

## বহিঃসংযোগ

* The Bill & Melinda Gates Foundation
* 
* 
* 
* 
* 
* 
* 
* Melinda Gates Goes Public, *Fortune* magazine, January 4, 2008

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:টাইম সাময়িকীর বর্ষসেরা ব্যক্তি
বিষয়শ্রেণী:গেটস পরিবার
বিষয়শ্রেণী:বিল অ্যান্ড মেলিন্ডা গেটস ফাউন্ডেশনের ব্যক্তি
বিষয়শ্রেণী:মাইক্রোসফট কর্মী
বিষয়শ্রেণী:২১শ শতাব্দীর মার্কিন নারী ব্যবসায়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:মার্কিন শতকোটিপতি
বিষয়শ্রেণী:মার্কিন জনহিতৈষী
বিষয়শ্রেণী:মার্কিন নারী প্রধান নির্বাহী
বিষয়শ্রেণী:মার্কিন নারী জনহিতৈষী
বিষয়শ্রেণী:ডিউক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নারী শতকোটিপতি
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:সমাজসেবায় পদ্মভূষণ প্রাপক
বিষয়শ্রেণী:বিবিসি ১০০ নারী
গেরিলা থেকে সম্মুখ যুদ্ধে

**গেরিলা থেকে সম্মুখ যুদ্ধে** বাংলাদেশের স্বাধীনতা যুদ্ধের এক অনন্য দলিল। গেরিলা কমান্ডার মাহবুব আলম তার প্রত্যক্ষ অভিজ্ঞতা থেকে এটি লিখেছেন। এটি মূলতঃ স্বাধীনতা যুদ্ধকালীন সময়ের একজন গেরিলা যোদ্ধার ডায়েরী। বইটি দুই খণ্ডে প্রকাশিত হয়েছে, যেখানে বাংলাদেশের অতিসাধারণ জনগোষ্ঠীর সহজ সরল বর্ণনা রয়েছে।

এই বইটির কাহিনী ১৯৭১ সালের ১৭ ডিসেম্বর তারিখের ঘটনা দিয়ে শুরু হয়েছে এবং তারপরই চলে এসেছে ১৬ ডিসেম্বরের কথা, আর এরপর ধারাবাহিকভাবে এসেছে লেখকের যুদ্ধে যাবার ও বিভিন্ন অপারেশনে আংশ নেয়া ও অন্যান্য কথা।

বইটির কাহিনী অবলম্বনে ২০১২ সালে 'দেশ' টিভিতে "মুক্তিযুদ্ধ একাত্তর" নামে একটি ধারাবাহিক নাটক প্রচারিত হয়।

## তথ্যসূত্র

## বহিঃসংযোগ
* গেরিলা থেকে সম্মুখ যুদ্ধে - লেখক-সাংবাদিক আনিসুল হকের ফেসবুক নোট

বিষয়শ্রেণী:মুক্তিযুদ্ধের বই